**Keväiset terveiset Suomen Jamboreejoukkueelta!**

**Suuret pahoittelut edellisestä tiedotteesta jääneen tidVähän yli vuosi ja suuntaamme yhdessä Suomen joukkueen kanssa 25. maailmanjamboreelle, Etelä-Koreaan!**

Kokosimme tähän tiedotteeseen infoa tulevista maksueristä ja joukkueen taloudellisesta tilanteesta.

Ensimmäinen leirimaksu, 500€, maksettiin ilmoittautumisen yhteydessä. Seuraavan maksuerän eräpäivä lähenee vauhdilla ja se on jo **15.6**. Kuitenkin tämä maksuerä koskee vain Oheismatkan valinneita osallistujia - maksuerän suuruus on 1300 euroa. Muut osallistujat saavat odottaa laskuaan marraskuuhun asti.

Laskut tulevat kesäkuun alkuun mennessä ilmoittamaanne sähköpostiin ja löytyvät sen jälkeen myös Kuksasta omasta profiilista. Jos laskua ei kuulu tai näy, olethan meihin yhteydessä sähköpostitse jamboree@partio.fi. Maksuerien suuruudet vaihtelevat sen mukaan, minkä jamboreepaketin olet valinnut (oheismatkapaketin, jamboreematkapaketin vai omatoimimatkapaketin. Maksuerien suuruudet myös vaihtelevat jonkin verran. Tarkemmat summat ilmoitamme, kun olemme hankkineet lentoliput ja muut hallinnolliset kulut ovat tarkemmin selvillä.

Alustavasti olemme arvioineet, että marraskuun 2022 maksuerä on seuraava:

* Oheismatkapaketti 1100€
* Jamboreematkapaketti 1500€
* Omatoimimatkapaketti IST 450€

Kerromme aina laskutuksen yhteydessä mihin isoihin kulueriin joukkue on jo sitoutunut. Tällä hetkellä isoimpia kuluja joukkueella ilmoittautumismaksun lisäksi ovat lentoliput sekä joukkueen sisäiset suunnitteluviikonloput. Joukkue on myös maksanut ensimmäisen ilmoittautumismaksuerän Etelä-Koreaan. Ensimmäiset tapaamiset joukkueen johdon sekä leirilippukunnanjohtajien kesken on pidetty. Seuraavat kasvokkain tapaamiset ovat syksyllä 2022, jolloin myös leirilippukunnat kokoontuvat ensimmäisen kerran. Syksyllä on myös edessä lentolippujen hankinta.

**Seuraathan aktiivisesti Jamboreen sometilejä, missä kerromme muista ajankohtaisia asioita.**

Kevätterveisin

Suomen jamboreejoukkueen johtoryhmä